Grünes Gewölbe

Grünes Gewölbe (Det Grønne Hvelvet) i Dresden i Tyskland er et museum som inneholder en av Europas største samlinger med skatter. Det er en del av Dresden slott, og ble i sin tid grunnlagt av August den sterke i 1723. Museet inneholder en stor samling objekter fra barokken til klassisismen. Navnet kommer av at det første rommet et grønnmalt. De siste årene har museet vært gjennom store ombygginger, og ble gjenåpnet 1. september 2006. Det kalles ofte en «walk-in skattekiste». Museet består av ni rom, der hvert rom har sitt eget tema. 

Under 2. verdenskrig ble tre av de ni rommene ødelagt av bomber, men skattene i museet var oppbevart trygt et annet sted. Russerne konfiskerte skattene i 1945, men ga dem tilbake i 1958, til DDR. 

En av de viktigste statuene i samlingen er Maurer Med Smaragdplate (Mohr mit Smaragdstufe), som ble lagd av Balthasar Permoser i 1724.

Samlingen består av til sammen over 4 000 gjenstander. Ca. 1 000 er i Neues Grünes Gewölbe, mens 3 000 er i det opprinnelige Grünes Gewölbe.

 Eksterne lenker 


 Oversikt over de viktigste gjenstandene i museet, med bilder (tysk)
 Bilder fra tre rom, med informasjon (tysk)
 Artikkel i en tysk avis

Kategori:Museer i Tyskland
Kategori:Etableringer i 1723
Kategori:Museer etablert i 1720-årene
Kategori:1720-årene i Det tysk-romerske rike
Kategori:Vitenskap i 1723
Kategori:Dresden
Kategori:Kultur i Sachsen